**Lilleengen naturbarnehage Årsplan 2023 – 2024 Et bilde som inneholder utendørs, himmel, tre, grunn

Automatisk generert beskrivelse**

Barnehagen holder til på Lilleengen gård på Fagerstrand og har vært i drift siden 2002.

Vi har flere steder vi går til i skogen, blant annen en egen hytte rett ved sauebeitet. Der det pleier å gå noen sauer fra Agnor gård på sommeren.

**INNHOLD**

1. barnehagens formål og innhold s. 1
2. kommunikasjon s. 1
3. Vår visjon, mål og verdier s. 2
4. Danning gjennom omsorg, lek og læring s.3
5. Planlegging, dokumentasjon og vurdering s.3
6. Tilvenning av nye barn s. 4
7. Samarbeid mellom barnehage og skole s. 5
8. kapittel 8 barnehageloven fra januar 2021, slik arbeider vi med det psykososiale miljøet. S. 8
9. progresjon i fagområdene i rammeplanen s. 9
10. Rekomp – samarbeid med høgskolen i Østfold s.12
11. Digital praksis s.12
12. Hva sier rammeplanen om språkopplæring s.13
13. Svømming s.14
14. Kosthold i Lilleengen s.14
15. Husmannspedagogikk s.15
16. Vennskap, lek og sosial kompetanse s.16

**1. Barnehagens formål og innhold**

Barnehagen er en pedagogisk virksomhet som reguleres av barnehageloven og rammeplan for barnehagens innhold og oppgaver. Disse to dokumentene står sentralt for barnehagens arbeid. Barn, foreldre og ansatte skal gis mulighet til å delta aktivt i planlegging av barnehagens innhold.

**2. Kommunikasjon**

Vi bruker kidplan som en kommunikasjon med foreldre og vi er medlem i PBL som er levrandør av denne tjensten. PBL har og regnskap, bedriftshelsetjeneste, HMS og bistår om vi trenger juridisk eller annen hjelp. De arrangerer og jevnlig kurs og møter.

**3. Vår visjon, mål og verdier**

- Vi ønsker å tilrettelegge for økt fysisk aktivitet, bærekrafig utvikling og livsglede med naturen som resurs, hvor vennskap, fellesskap og trygghet har en sentral plass i barnehagen.

Vi er opptatte av å ivare ta lekens egenverdi, se barna som kompetente og legge til rette for at barna får medvirkere i egne dannelses og læringsprosesser, for å oppnå målene våre har vi fokus på aktive voksne som støtter barna utifra deres alder, modenhet og ferdigheter.

Vi i i Lilleengen tror på at naturen er det beste stede å leke å lære, vi vet at mulighetene er mange og erfaringene er alsidige og lekende. Vi ønsker å gi barna erfaringer og gleden av å være i naturen hele året i all slags vær. Det finnes nemelig ikke dårlig vær der ute! Vi mener at barndom og danning vil gi en bærekraftig utvikling for selvbildet, styrke mangfold og tilegene kunnskap om verden rundt oss.

Erfaringer, kunnskap og kjærlighet til naturen =

mestring, livsglede og lek

* Gjennom allsidig erfaringer i naturen utvikler barna økt

motorikk og kroppskontroll.

* Felles referanser og opplevelser øker barnets forståelsen av seg selv og som en del av et fellessskapet.
* Førstehåndserfaringer i trygge omgivelser.
* Kroppslige erfaringer stimulerer til økt læring og fremmer språkkompetanse.
* Vennskap og fellesskap på tvers av alder og kjønn

Skaper trygghet, fellesskap, livsmestring og glede.

Det de finner av smått og stort, levende og dødt, stimulerer til utforskning og undring og læringen kommer på en naturlig måte med andre barn og voksne som «medlærere».



* Hele året utforsker vi nærområdet omkring oss, og så fort snøen kommer tar vi fram ski og akebrett og kaster oss inn i den hvite verdenen.

***«Barnehagens samfunnsmandat og oppgave***

***Barnehagens samfunnsmandat er, i samarbeid og forståelse med hjemmet, å ivareta barnas behov for omsorg og lek og fremme læring og danning som grunnlag for allsidig utvikling. Lek, omsorg, læring og danning skal ses i sammenheng.»*** (kunnskapdepartementet 2020).

* Årsplanen er verktøyet vårt gjennom den daglige driften.
* Barnehager skal bygge på verdigrunnlaget som er fastsatt i barnehageloven, rammeplanen for barnehager (UDIR 2017) og internasjonale konvensjoner som Norge har sluttet seg til, slik som FNs konvensjon av 20. november 1989 om barnets rettigheter. Dette skal kvalitetssikre barnehagens oppgave og samfunsmandat

**4. Danning gjennom omsorg, lek og læring.**

*«Barnehagen skal støtte barna i å forholde seg prøvende og nysgjerrig til omverden og bidra til å legge grunnag for modig, selvstendig og ansvarlig deltagelse i demokratiske fellesskap» (*Rammeplanen s. 21)

Barn lærer i alle situasjoner og de uformelle situasjonene er mist like viktig for barns danning og utvikling som det formelle. lek er den viktigste aktivivteten i barnehagen og barna leker fordi det er gøy. Fantasien får fritt spillerom og barna skaper sin egen verden.

Dette er mye av grunnen til at vi er hele dager ute i naturen. Vi har bygget vår egen hytte ved sauebeitet, sllik at vi ikke trenger å avbryte leken for å dra tilbake i barnehagen. Der kan vi fyre opp og gjøre det varmt og koselig inne. Hytta vår ble bygget tildels av materialer fra egen skog og fra eget sagbruk. Dette for at barna skal se sammenhenger i kretsløpet i naturen, bærekraft i praksis se hvordan skog kan forvaltes

Vi er mye ute i naturen og arbeider for at barna skal få gode vaner når det gjelder fysisk aktivivitet. Barna får prøve nye ting, klatre i trær, tester egne grenser, teste redskap, bygge, konstruere, gå på ski og teste ulike naturfenomener.

*«Danning er en livslang prosess som handler om å utvikle egne refleksjoner rundt egne handlinger og væremåte. Og i forhold til andre mennesker, samfunnet og den verden vi lever i».* (Rammeplanen, kunnskapsdepartementet 2020).

En viktig del av barns danning er at vi veileder, støtter, gir mening og motivasjon slik at barna får tro på seg selv.

**5. Planlegging, dokumentasjon og vurdering**

Barnehagen skal være en pedagogisk virksomhet som skal planlegges og vurderes. Barn og foreldre har rett til medvirkning i disse prosessene.Målet med barnehagen som pedagogisk virksomhet, er å gi barna rett til et tilrettelagt tilbud i tråd med barnehageloven og rammeplanen. Gjennom vårt årshjul følger vi naturens skiftninger og gårdens arbeid fra innhøstning av korn om høsten, bær og grønnsaker, adventstid, jul, vinter, påske, vår og sommer. Vi har ikke detaljerte planer, men evaluerer daglig på kidplan. Vi har en fast uke og dagsrytme derimot som er åpen for innspill fra barna og ikke minst alt vi oppdager når vi går utenfor stier og er nysgjerrige. I perioder som før jul, påske, 17 mai og sommer har vi mer detaljerte planer. Før jul, påske, 17 mai og sommer lager vi alltid detaljerte ukeplaner da det er mye som skjer. Samt om det er uker vi jobber mye for eksempel samenes nasjonaldag 4.2, FN dag i oktober og brannveruken i september.

Barns og foreldres medvirkning bringes inn i planleggingsarbeidet

Vi tar barns ønsker på alvor, førskolebarna har sine ønsker for det siste året, foreldre forelgges årsplan noen uker før den vedtas av SU. Som en liten barnehage har vi god kontakt med foreldre og foreldres ønsker tas lett i mot. Vi opplever barna i ulike kontekster og det er derfor viktig at vi tilrettelegger for å utveksle observasjoner knyttet til helse, trivsel, vennskap, lek og metring. Vi arbeider for å ha gode relasjoner til foreldre og for å støtte barnet når det kan oppleve utfordring og ved bekymring. Vi har da samtaler med foreldre om oppfølging og vi arbeider for felles forståelse og felles mål.

I foreldremøter vinter og høst pleier foreldre å sitte i to grupper deler av møtet. For å snakke direkte om praksis med de som har den daglige kontakt med nettopp deres barn.

Lilleengen har ett samarbeidsutvalg som arbeider for å ivareta fellesinnteresser og sikre aktiv medvirkning. SU består av en representant fra ansatte, to representanter fra foreldre og eier.

Vi har arrangementer gjennom året for å bli bedre kjent og for at de foresatte skal bli bedre kjent. Dette er f.eks Luciafeiring, sommerfest og andre arangement som dugnad med mat i september, en ettermiddag førskolebarna arrangerer hvor det serveres en suppe. Foreldre tar og ofte initativ til turer, besøk på gårder o. L . som for eksempel garderleiren i oslo.

Her og i månedsbrev evaluerer vi hvilke kapitler i rammeplanen vi har vært i gjennom. Gjennom en dag ute i skogen er de fleste belyst. Som anntall ,rom og form, etikk, religion og filosofi natur, miljø og teknikk, nærmiljø og samfunn m m.

**Planlegging**

Basert på observasjon, refleksjon, systematisk vurdering og samtaler med barn og foreldre.

Vi lager månedsplaner og ukeplaner basert på dette, men som naturbarnehage er vi alltid åpne for hva vi opplever i naturen og tilpasser dagen og løring etter dette.

**Doumentasjon og vurdering**

Vi dokumenter aktiviviteter med barna med bilder daglig på kidplan. Pedagogisk ledere lager månedsbrev som beskriver hva det har vært fokus på og hvordan barna har opplevd dette.

Personalet bruker dokumentasjon til refleksjon, bevisstgjøring og faglig utvikling. Vi har måndlig personalmøter for hele personalgruppen, og ukentlige møter for personalet i de ulike barnegruppene. Leder og pedagogiskeledere har faglige møter måndlig. Møtene skal bygges på kompetanseheving, refleksjonsarbeid og sikkerheten i barnehagen. Vi tilbyr foreldresamtaler 1 gang per halvår og mer ved behov. Vi vurderer systematisk hele barnegruppen. Hvordan hver enkelt trives, utvikles og har venner.Vi oppfordrer foreldrene til å sette seg inn i barnehagens planer, informasjon og delta på foreldremøtet. Vi har også et samarbeidsutvalg som skal sikre godt samarbeid mellom hjem og barnehage. Daglig logg på kidplan gjør vi for å forsterke språkopplæring gjennnom at foreldre kan snakke med barnet på ettermiddagen om hva de har opplevd. Samt styrke relasjoner mellom barnehagen og hjemmet.

I dagsraportene ønsker vi å fremme det pedagogiske arbeidet i barnehagen ved og henvise til rammplanen for å dokumetere at vår autonomiske frihet og pedagogiske arbeid er forankret i den. I tillegg en stolthet vi opplever av at det er ikke tilfeldig hvordan vi arbeider med barna og hvilke metoder vi velger.

Evaluering av vår pedgogiske praksis :

Vi vurderer vår pedagogiske praksis på månedlige personalmøter og i halvårsvurderingen i januar og juni. Den forelegges og foreldre. Vi arbeider og med god tilbakemldingskultur. Det vil si å ta hverandre i gode situasjoner, rose hverandre. Skaper vi en god kultur for dette er det heller ikke utrygt å komme med tilbakemeldinger om det er en situasjon vi kan kommentere og snakke mer med hverandre om.

Dette vil vi og gjerne skal smitte til barna. Vi er hele tiden rollemodeller i arbeidet vårt.

**6 . Slik arbeider vi med tilvenning av nye barn.**

De første dagene i barnehagen er viktige for at barnet skal bli trygg på omgivelsene. Målet er ikke å trene opp foreldrene og barnet å si hade til hverandre, men at barnet blir trygg og får en god relasjon til oss. Og at foreldrene kjenner på en følelse av at barnet sitt blir godt ivaretatt av personalet i barnehagen. Vi tilbyr en primærkontakt den første tiden som er spesielt til stede for barnet og foreldrene. Men vi er samtidig sensitive for at barnet kan søke en trygghet hos andre voksne en den som er primærontakt, det er da naturlig at barnet selv får velge den voksen det er tryggest hos.

Nye barn får ett velkomstbrev i april med informasjon om årsplan, hjemmeside og praktiske opplysnnger. De ønskes velkommen til en besøksdag i juni, oppfordres gjerne til flere besøk om mulig. Ett velkomstbrev mottas samtidig med en detaljert plan for den første uken hos oss. Alltid med fokus på at barn og foreldre er ulike, noen er raskt trygge og noen trenger lenger tid. Vi er bevisst på å være sensitive og bruker tid på å bli kjent med hva som kjennetegner barnet, vaner og familien. Noen ganger har vi og vært på hjemmebesøk til familien om det er nødvendig for å bli bedre kjent.

**7. Samarbeid mellom barnehage og skole.**

Vi har ett årshjul vi har laget i samarbeid mellom oss tre barnehager på Fagerstrand og skolen. Vi evaluerer høstens opptak sammen med rektor på Myklerud skole i august, vi har besøksdager hos fadderne på skolen i april og 3 besøksdager på skolen og hos SFO i juni. Vi tre barnehagene arrangerer ett treff hver i løpet av dette siste året slik at barna blir litt kjent. De siste årene har vi hatt teater på låven med Snekker Andersen og Julenissen. Vi spiller selv og lager en hyggelig ramme på låven hvor vi klarer å lage sitteplasser for opptil 50 barn. Dette gjør vi for å gi barna kjenskap til barn de skal starte på skolen med utover de gjevnaldrende i branehagen.

Vi arrangerer felles foreldremøte i april for alle tre barnehagene.

Vi samarbeider med Fagerskog FUS barnehage med en felles dag i skogen hver uke for de eldste barna. Dette støtter barna i å få flere venner og til en tryggere og bedre skolestart.

Før skolestart gir vi skolen nyttig informasjon om barnet. Dette i samråd og med samtykke med barnets foreldre.

*«De eldste barna skal få mulighet til å glede seg til å begynne på skolen og oppleve at det er en sammenheng mellom barnehagen og skolen. Barnehagen skal legge til rette for at de eldste barna har med seg erfaringer, kunnskaper og ferdigheter som kan gi dem et godt grunnlag og motivasjon for å begynne på skolen. Barnehagen skal bidra til at barna kan avslutte barnehagetiden på en god måte og møte skolen med nysgjerrighet og tro på egne evner. Barna skal få bli kjent med hva som skjer i skolen og skolefritidsordningen.»*

*(*UDIR. Rammeplan for barnehager 2023, kap. 6*)*

**Innspill om overgang barnehage skole**

Det siste året i barnehagen prøver vi å gi de eldste en god start på overgangen fra barnehage skole- Vi holder dem samlet som gruppe ved bordet og i aktiviteter utover uken. Både for at de skal oppdage hverandre og bli ekstra godt kjent med de barna som de skal begynne på skolen med.

Vi samarbeider med nabobarnehagen FUS og er sammen med dem i skogen hver mandag slik at de kjenner enda flere barn de skal møte på skolen.

Vi prøver å gi de gode lystbetonte utfordringer som skal hjelpe dem å håndtere en skolehverdag og det som møter dem som skolebarn.

Vi øver på selvstendighet ved å smøre pålegg selv, lage mat, servere mat til andre. Holde orden på sekken sin og selvstendighet i forhold til påkledning og hverdagstingene. Tørre å ta litt mere ansvar og vekke fellesskapsfølelsen som gruppe.

De får ha egne litt avanserte prosjekter, som f.eks. naturfagprosjekter, spikke kurs ute i skogen eller som å følge bekken fra Spro til Fagerstrand. Dra på biblioteket og utforske nærmiljøet sitt.

Vi oppfordrer foreldrene til å invitere til venne treff sammen utenom barnehagen slik at de kan bli kjent på med hverandre flere arenaer. Det tror vi er positivt.

Hver torsdag jobber vi litt med koding og skoleforbredende oppgaver. Barna har en egen bok og egen perm de jobber med. Det skal være lyst betont og ha en leken tilnærming. Vi utfordrer dem til å spille litt mere avanserte spill med flere regler.

Formålet er ikke at det de skal kunne alt av bokstaver og tall, men at de skal kjenne glede av å lære nye ferdigheter og få ny kunnskap. Kanskje lære å skrive sitt eget navn eller ha et forskningsprosjekt sammen.

Vi øver oss på demokrati og medbestemmelse. Vi øver på gode strategier som f.eks. å rekke opp hånden og vente på navnet sitt før man snakker i samlingen og ta hensyn til andre. Vi øver på gode måter å være sammen på og positive måter å ta kontakt med andre. Dette vil være positivt for dem i møte med nye mennesker og settinger de ikke kjenner så godt tenker vi. Vi bruker tid på gode barnemøter og tid til å reflektere sammen som gruppe. Alle skal bli hørt og sett på en positiv måte.

Samt å gjøre seg kjent med hva som møter dem på skolen.

Vi skal ha faste besøksdager og møter med lærerne på skolen de skal begynne på utover våren. Vi kan også finne på å ta en spontan tur til skolen uteområder for å bli kjent.

Vi blir ofte invitert som gjester dersom det er en spesiell aktivitet som teater eller lignende på Myklerud.

På slutten av hvert semester har vi avslutning med FUS barna som en hyggelig ting å gjøre sammen.

Tradisjon på Lilleengen har også vært en by tur på slutten av året hvor barna er med å velge aktivitet. Før jul pleier vi å ta en tur med pakker til Frelsesarmeen i Oslo. Det er like stor glede å gi en gave, kanskje en leke / genser man ikke trenger mer.

**8 Slik arbeider vi med kapittel 8 fra barnehageloven, psykososialt miljø og aktivitetsplikten.**

Vi bruker alltid god tid på første plandag i august med informasjon om aktivitetsplikten vi har. Denne høsten er vi i gang med ett prosjekt i samarbeid med høgskolen i Østfold som nevnt før om psykososialt miljø knyttet opp mot språk.

Vi har gått på ulike kurs om dette i den siste tiden og har som mål å øke kompetansen for et godt psykososialt miljø. Dette er og tema i alle personlmøter. I vårt internkontrollsystem PBL mentor har vi lagt inn en rutine hvor vi fire ganger i året kartlegger lekemiljøet hos oss. Med verktøy som sosiogram eller andre verktøy kan vi kartlegge om alle har noen å leke med og har det trygt.

Vi arbeider ellers forebyggende med at alle barna skal ha ett trygt og godt barnehagemiljø gjenom konkrete planer gjennom året om hvordan bygge ett vennskap.

Alle barn skal føle seg velkomne og sett hver dag. Alle barna skal ha noen å leke med og de skal oppleve forutsigbarhet hos oss.

Være der barna er for å vite hvordan barna har det og for å kunne hjelpe støtte barnet inn i lek, samt delta i lek.

Være varme, sensitive og grensesettende voksne.

Ha forutsigbare rutiner, ta initativ til aktiviteter og samspill som fremmer ett inkluderende læringsmiljø.

Være bevisst egne roller som modell for sosial atferd .

Være oppmerksomme for å se barn som ikke trives.

Lære barna om følelser , hvordan de kan kjennes, hva de ulike følelser heter og snakke om hvordan vi er med hverandre. Vi skal ha det hyggelig som er regel nr 1 hos oss.

Ha nær kontakt med foreldre med fokus på barnas trivsel. det er viktig at foreldre og personalet deler bekymring om barn med hverandre så tidlig som mulig.

Vi er tett på barna, slik ser vi at de har det bra

Smiler og når vi hører latter

Deltar i lek, kommer med forslag og når de varierer hvilken roller de har i leken

Har venner og har lyst til å gå i barnehagen vår

Sier fra til en voksen om de ikke har det bra.

Mobbeatferd kan forebygges ved at kompetente voksne legger til rette for utvikling av gode sosiale ferdigheter og skaper et aksepterende og inkluderende miljø med ett godt samarbeid med foreldre. Mobbeatferd er ikke akseptabel atferd. Negativ atferd må stoppes, vi voksne er ansvrlig for at det gjøres.

Vi må følger med å observere. Er det ett barn som trekker seg tilbake, er trist eller frustrert eller ikke ønsker å delta i aktivivteter.

Vi griper inn når noen dytter, skriker eller er sinte. vi støtter barnet ved aktivt gå inn i lek. Vi snakker med barna om hvordan de føler det selv og hvordan andre har det. Vi voksne hjelper barn med strategier og handlingsalternativer gjennom undring og åpne spørsmål.

Vi bruker LØFT og lysglimt metode. Spør oss gjerne så gir vi mer informasjon om dette.

Om en ansatt eller forelder opplever noe som bekymrer skal ped. Leder og styrer informeres. Dette fører til at dette følges opp og undersøkes. Barnets opplevelse skal anerkjennes og legges til grunn.

Nasjonale retningslinjer følges ved at vi lager planer som nevnt under.

Om foresatte eller en ansatt melder fra om de opplever krenkelse av ett barn inntreffer aktivivtetsplikten.

Vi har en mal på dette hvor det står

A hvilke problemer tiltak skal løse

B hvilke tiltak barnehagen har planlagt

C når tiltakene skal gjennomføres

D Hvem som skal gjennomføre tiltakene

E når tiltakene skal evalueres

Foresatte kan forvente :

• Foresatte kan forvente om at dette blit tatt hånd om umiddelbart av styrer når de melder fra til barnehagen når de opplever at deres barn ikke har et trygt og godt barnehagemiljø.

• Hvilke tiltak som settes inn ved skjerpet aktivitetsplikt (når ansatte krenker barn) Dersom barn eller foresatte mener at lovens krav ikke oppfylles, skal de henvende seg til

barnehagens styrer. Har ikke barnehagen fulgt opp henvendelsen innen rimelig tid, kan foreldrene henvende seg til kommunen som tilsynsmyndighet. Kommunen skal vurdere å følge opp forholdet ved tilsyn. Elektronisk skjema for klager finner du her: Skjemaoversikt - Nesodden kommune

Krav til barnehagens fysiske miljø reguleres i Forskrift om helse og miljø i barnehager, skoler og skolefritidsordninger (lovdata.no)

Barnehagen skal drives på en helsemessig tilfredsstillende måte. Barnehagens fysiske miljø skal være forsvarlig ut fra en vurdering av faktorer i miljøet som kan påvirke barns og elevers helse, trivsel, lek og læring. Dersom forhold knyttet til enkeltfaktorer i miljøet avviker fra faglige normer må barnehagen kunne dokumentere at det fysiske miljøet likevel er tilfredsstillende.

Viser til folkehelseoven Helse og miljø i barnehager, skoler og skolefritidsordninger – se Helsedirektoratet § 17 – opplysninger om forhold som kan medføre fare for pasienter eller brukere og § 21 om taushetsplikt

Barnehagens lokaler og uteområder skal være utformet slik at de fremmer helse, trivsel, lek og læring for alle barn. Behovene til barn og elever med funksjonsnedsettelse skal ivaretas. Lokaler og uteområder skal kunne dekke behov for aktivitet og hvile, og forebygge sykdom, skader, ulykker, overgrep og andre alvorlige hendelser.

Barnehagen skal gi foresatte relevant informasjon om forhold ved barnehagen som kan ha negativ innvirkning på helsen, herunder om tiltak som iverksettes eller vurderes iverksatt. Dersom barnehagen blir kjent med at noe ved miljøet kan skade helsen til barna, foresatte snarest mulig varsles om det.

Barnehagen skal gi tilsynsmyndigheten opplysninger om forhold ved eiendommen eller virksomheten som åpenbart kan ha negativ innvirkning på helsen.

Dersom barn eller foresatte mener at forskriftens krav ikke oppfylles, skal de henvende seg til barnehagens styrer. Har ikke barnehagen fulgt opp henvendelsen innen rimelig tid, kan foreldrene henvende seg til kommunen som tilsynsmyndighet. Kommunen skal vurdere å følge opp forholdet ved tilsyn.

Elektroniske skjema for klager finner du på under Nesodden kommune sine hjemmesider – skjemaoversikt.

**9. PROGRESJONSPLAN FOR FAGOMRÅDENE I RAMMEPLANEN**

I rammeplanen er det 7 fagområder vi skal jobbe ut fra. Disse fagområdene legger føringer for vårt arbeid, og det er formulert mål for hvordan vi jobber med disse.

Vi jobber med disse hver dag, hele året. Spesielt i en naturbarnehage vil vi påstå at vi kommer innom flere bare på en dag ute i skogen så lenge vi er bevisste og kompetente voksne.

• Barnehagen skal bruke barnas interesser, kunnskaper og ferdigheter til å skape meningsfulle og morsomme opplevelser.

• Barna skal delta i medvirkning i hverdagen.

• Barnehagen skal videre etablerer et lærende felleskap som verdsetter ulike utrykk og meninger.

• Barna skal utvikle kunnskaper og ferdigheter innenfor alle fagområder gjennom undring, utforsking og skapende aktiviteter.

• Barnehagen skal bruke ulike materialer og utstyr, teknologi og digitale verktøy, spill, bøker og musikk i arbeidet med fagområdene» (Utdanningsdirektoratet 2017, 47).

Fagområdene i barnehagen Slik gjør vi det

|  |  |  |
| --- | --- | --- |
| Kommunikasjon språk og tekst | Barnehagen skal bidra til at barna får utforske og utvikle sin språkforsåelse, språkkompetanse og et mangfold av kommunikasjonsformer. Møte ulike språkformer og dialekter gjennom rin, regler , sang, litteratur og tekster.leke med språk, symboler og tekst og stimulere til språklig nysgjerrighet, bevissthet og utvikling | Vi bruker ett rikt og variert språk  vi er gode språkmodeller for barna  vi bruker bilder av felles opplevelser som samtalegrunnlag  Vi bruker konkreter og setter ord på ting.  Vi dikter historier med barna, tuller med språket og benevner hva vi ser. Noe som er spesielt vikitg for fra barna er små. |
| Kropp, bevegelse, mat og helse | lære gode vaner tidlig.  legge til rette for glede med beveglese, matglede og matkultur.  Ha aktiviteter der barna er i sosial samhandling og oppleve motivasjon og mestring ut fra egne forutsetninger. Barna skal bli kjent med egen kropp og utvikle bevissthet om egen og andres grenser. Rammeplan s. 49 | Vi er mye på tur  Vi har tilgang på gymsal og svømmehall  Vi har godt, variert og til dels økologisk kosthold med mye frukt og grønnsker.  Vi lager all mat fra bunnen og barna er delaktige i planlagte matgrupper flere ganger ukentlig.  Vi bruker bevegelsessanger og bevegelses leker |
| Natur, milø og teknologi | Opplevelser og erfaringer i naturen kan fremme forståelse for naturens egenart og barnas vilje til å verne om naturressuresene og bidra til bære kraftig utvikling.  bli glad i naturen, de ulike årstider og orientere seg .  oppleve naturen som en arena til lek og læring. Bli nysgjerrig på naturvitenskaplige fenoemener, oppleve tilhørlighet og gjøre erfaringer med bruk av teknologi og redskaper r. Pl. S 52 | Vi bruker gården og skogen som utgangspunkt for løring om naturens gang.  Vi har sagbruk hvor ungene får se at trær kan bli til planker. Vi har brukt egne trær til å bygge hytta ved sauebeitet.  Vi sår og ser det vokse i grønnsakhagen.  Vi lærer barna om omsorg for dyr  Vi plukker søppel og kildesorterer. Viser barna egen kompost og hvordan den blir nedbrutt til jord. |
| Antall, rom og form | sammenligning, sortering, orientering, former, mønstre, telling og måling | Vi teller og sorterer ting både ute, inne og i naturen  Vi sortere leker  Vi leter etter geografiske former og jobber med preposisjoner  Vi måler og veier i matlaging |
| Kunst, kultur og kreativitet | Billedkunst og kunsthåndtverk, musikk, dans og drama, språk, litteratur, film, arkitektur og design.  Delta i kunst og kulturopplevelder sammen med anre | Vi lar barna få erfaring med ulike materialer som ull, stoffer, knapper og trevirke.  Slik at de opplever fantasi , glede, stolthet og skaperglede  Det er prosessen som er viktig, ikke resultatet. |
| Nærmiljø og samfunn | Barnehagen skal bidra til kunnskap og erfaring med lokale tradisjoner, samfunnsinstitusjoner og yrker slik at barna kan oppnå tilhørighet til nærmiljøet. | Vi besøker skolen, biblotek, bussgarasjen  stranda og dykkerskolen  Drøbak aqvarium  Oslo, museum |
| Etikk religion og filosofi | Barnehagen skal la barna få kjennskap til foretellinger radisjoner verdier og høytider, i ulike religioner og livssyn og erfaring med at kulturekle uttrykk har egneverdi. Barnehagen skal skape innteresse for samfunnets mangfold og forståelse for andre menneskes levesett. Gjennom å samtale om å undre seg over eksistensielle , etiske og fiosofiske spørsmål skal barn få selv anledning til å stille spørsmål, lytte til andre , reflektere og finne svar. Slik skal barnehagen bidra til å lgge grunnag for kritsik tenkning og dømmekraft. R. Pl. S 54 | Vi lærer barna den gylne regel  Prososial fokus er viktig  Vi ser på likheter og ulikheter oss i mellom.  vi lærer barna om ulike religiøse tradisjoner og markerer de som eventuelt er representert i barnegruppa.  Vi filosoferer sammen med barna.  Gjennom året er vi gjerne en tur innom kirkegården og bruker tid på disse store spørsmål om liv og død. |

1. **REKOMP - SAMARBEID MED HØGSKOLEN I ØSTFOLD**

I høst startet vi ett Samarbeid med høgskolen i Østfold. Dette kalles REKOMP og er et utviklingsprosjekt som går på å få mer kompetanse gjennom dette samrbeidet. Vi søkte UDIR om midler og fikk tildelt midler over en treårs periode. Vi har sammen laget en prosessplan med en tittel : Psykososialt miljø knyttet opp mot språk. Vi vil tilegne oss mer kunskap gjennom ny forskning og litteratur rundt dette temaet. Våre to lærere vil delta på personalmøter og tilbringe hele dager i barnehagen som gir oss mulighet for felles refleksjon rundt praksis og læring. Dette er og fint for høgskolen da de tar med erfring fra praksisfeltet til høgskolen. Dette prosjektet har en varighet på tre år. Fram til 2026. Slik arbeider vi for å omsette rammeplanens formål og innhold til pedagogisk praksis

1. **DIGITAL PRAKSIS**

Digitale verktøy skal barna få oppleve at kan være en kilde til mer kunnskap, en kilde til lek og utvide innteresser og få mer læring.

I naturbarnehage er vi opptatt av å gi barna erfaring med de ulike fagområdene. Vi har av og til laget egen pasta med en god gammeldags pasta maskin. Her får barna erfare hvordan teknologien gjør det mulig å skape det vi ønsker. Når barna utforsker og deltar får de større forståelse hva teknologi kan handle om. Eller om de er med å bytter ett hjul på en ødelagt sykkel. Vi er opptatt av at barna skal se sen sammenheng mellom teknologi i et helhetsperspektiv og ikke bare teknologi som en digital kompetanse.

1. . **Hva sier rammeplanen i forhold til språkopplæring i barnehagen:**

*«Barnehagen skal være bevisst på at kommunikasjon og språk påvirker og påvirkes av alle sider ved barnets utvikling. Gjennom dialog og samspill skal barna støttes i å kommunisere, medvirke, lytte, forstå og skape mening. Barnehagen skal anerkjenne og verdsette barnas ulike kommunikasjonsuttrykk og språk, herunder tegnspråk. Alle barn skal få god språkstimulering gjennom barnehagehverdagen, og alle barn skal få delta i aktiviteter som fremmer kommunikasjon og en helhetlig språkutvikling. I barnehager for samiske barn i samiske distrikt skal barnehagen fremme barnas samiskspråklige kompetanse.»*

*(*UDIR 1.8.2017 kap. 3.)

Innspill i forhold språk opplæring:

Vi som ansatte skal søke å være gode språklige forbilder og anerkjenne og respondere på barnas ulike verbale og kroppslige uttrykk og støtte deres språkutvikling.

De ansatte på Lilleengen bruker dagstavle med bildekonkreter og piktogrammer fra ASK slik at barna kan følge dagen visuelt og bli forberedt på overganger som kommer i løpet av dagen. Vi har også plansjer med tema som mat og pålegg, bekledning osv. som kan hjelpe med de med språkutfordringer. Vi går igjennom dagen i morgensamling med barna og fordeler dem i ulike grupper aktiviteter, slik at de føler seg forberedt på hva som skal skje i løpet av dagen.

Vi har egne samlinger med fokus på språk og begreper på onsdager. Hvor vi jobber med aktiviteter som fremmer munnmororikk, ordforming og utale og utvider ordforrådet. Vi bruker konkreter og tegn til tale som språk forsterkede verktøy, når vi synger eller forteller eventyr, eller kommuniserer i hverdagen. Vi vil at barna skal ha et positivt forhold til språklig mangfold og forskjellige uttrykksmåter.

Vi teller og synger på flere språk som en del av vår hverdag og for å bli kjent med hverandre og vår verden på Lilleengen og med at det er en verden dere ute med mange språk å forholde seg til.

Vi bruker eventyr og konkreter som er lette å oppfatte for barna og som barna hører så mange ganger at de etter hvert vil kunne være med å fortelle gjenfortelle som en del av språkopplæringen i barnehagen. Dette mener vi er med på å berike og utvide språket til barna på en fin måte.

Vi bruker tegn til tale for at barnet lettere skal oppfatte hva vi sier og at meningsordene i setningene skal bli lettere oppfattet.

De barna vi har som ikke har norsk som førstespråk bruker vi også mye tegn til tale sammen med når det gjelder å bli forstått og forsterke det vi sier i noe de klarer å oppfatte. Her kommer ASK også inn.

Vi bruker bøker og språk aktivt som kulturformidling og for å utvide språket og gjenkalling for å gå dypere i forståelsen av bøkene og ordene vi bruker stopper vi opp ved for å forstå betydningen. anerkjenne og respondere på barnas ulike verbale og kroppslige uttrykk og støtte deres språkutvikling

1. **SVØMMING**

Vi har hatt ett samabeid i mange år med å ukentlig å låne svømmehall og tidvis og gymsal. Dette året deltar vi på svømming ukentlig arrangert av sjøstejerna som stiller med en svømmeinstruktør. Dette er for førskolebarna og gjør at de får god vanntilvenning og noen lærer og å svømme. Målet er å kjenne seg trygg i vannet. Like viktig er det å bli kjent med skolen, hvor toaletter er ,snakke litt med lærere, hente nøkkel på rektors kontor og leke i skolegården. Vi har alltid god tid, spiser matpakken der og får ofte og en prat med fadderbarna i 5. klasse eller barn som før har gått i barnehagen og nå går på skolen.

1. **KOSTHOLD I LILLEENGEN**

Maten er viktig og en av våre viktigste verdier er at barna lærer hvor maten kommer fra. Vi er heldige og har ett godt samarbeid med en sauebonde i nærheten som lar sauene gå på beite hos oss i sommerhalvåret. Dette beitet er rett ved hytta vår som gjør at det er lett å daglig følge sauene. Noen ganger med lam eller det er to værer som beiter hos oss. På høsten kjøper vi alltid et lam tilbake og spiser jevnlig kjøttet. Barna lærer at dyr skal ha stell, vann og omsorg som de er med på å gi.Tilbake får vi god og sunn mat fra dyr som har hatt ett godt liv.

Vi lager nesten all mat fra bunnen. Barna er med i matlaging i planlagte grupper. Under matlaging samtaler vi om hvor de ulike produkter kommer fra, hygiene og de får kunnskap om hvordan håndtere kniv og gulrotskrellere m m på en trygg måte. De teller, smaker, måler og veier og blir kjent med ulike råvarer.

Det er stolte barn som serverer det de har laget til de andre barna.

Alt av mel vi bruker er økologisk og gamle meltyper som svedjerug, spelt og urkorn. Og med mye frø. Barna er med og baker jevnlig og så godt som alt brød bakes selv i barnehagen.

På våren sår vi noe grønnsaker som tomat og agurk i drivhuset og poteter settes ute. Disse stelles gjennom sesongen, måles jevnlig slik at rammeplanens område antall, rom og form blir oppfylt. (Rammeplanen 2017 s 50): *«gjennom abeid med natur, miljø og teknologi skal barnehagen bidra til at barna får oppleve og utforske naturen og mangfoldet i naturen… s. 54 legge til rette for matematiske erfaringer gjennom å bidra med matematiske idees og utdypende samtaler i lek og hverdag»* Vi besøker og naboer som har andre grønnsaker vi får lov å høste og bruke i maten vår.

1. **HUSMANNSPEDSGOGIKK**

Vi lærer barna at noen må så kornet vi har utenfor vinduet for at vi skal kunne spise brød og pasta. Viktigheten av å formidle at alt henger sammen, hvor maten kommer fra. Videre tover vi ull og bruker verktøy som hammer, sag og spikkekniv.

Alle fagområder kommer inn på en naturlig måte gjennom dagen og gjennom året. Husmansspedagogikk tar ikke utgangspunkt i én enkel dag, uke eller måned. Man jobber etter de 4 årstidene, kontinuerlig. Om våren: kjøkkenhage. Om forsommeren: Stelle og luke; lukte og smake. Om sensommeren: Høste, foredle og lage mat. Om høsten: Høsttakkefest med suppe fra egen hage. Alt man gjør inne, like gjerne kan gjøres ute, så lenge været tillater det. Barn opplever mestring og får økt selvtillit. Barna blir trygge, selvstendige og robuste. Bærekraft, omsorg til sine omgivelser, naturen, hverandre og seg selv. Dermed har vi mye kontakt med naturen slik at barna lærer å være glad i den. Vi voksne prøver å være gode rollemodeller. Vi lager mat fra bunnen av, driver med kjøkkenhage, kompost, har sauer som naboer om sommeren og før i tiden høner .Husmannspedagogikk går hånd i hånd med Rammeplanen. De hverdagslige gjøremålene vi gjør sammen med barna, blir en læringsarena, ikke bare kroppslig og erfaringsmessig, men også språklig. Når vi ikke forenkler språket og bruker de rette begrepene. Og når vi i tillegg tar læringsmulighetene og retter barnas oppmerksomhet til bestemt faglig innhold i øyeblikket, f.eks. matte ,ikke bare telling, men også måling, former, volum, kongruens o.a. Naturfag (inkludert naturlover og -fenomener), eller til og med filosofi og livssyn.

1. **Vennskap, lek og sosial kompetanse.**

Gjennom lek oppstår vennskap som danner grunnlag for læring og sosiale ferdigheter. Å omgås andre og sosial kompetanse handler om å samarbeide med andre på en positiv måte. Vi har mye fokus på at barna skal lære å vise empati og å regulere egne følelser og at barna skal hevde seg selv positivt. I tillegg arbeider vi hele tiden med konfliktløsning.

Vi arbeider for lek i mindre grupper og ser på dette som en god måte å øve opp sosiale ferdigheter, språk, kommunikasjon og vennskap. Vi bruker *skoggruppemetoden* som er en metode som går på å foreberede barna på turen,ha ulike oppgaver underveis , øve språk og samarbeid, gjenkalle turen og fungere best om en voksen er tett på barna i en liten gruppe. F. eks. max 4 barn. Den kan også benyttes på større grupper.